b'\n_START_ARTICLE_\n1985. aasta snuukeri maailmameistriv\xc3\xb5istlused\n_START_PARAGRAPH_\n1985. aasta snuukeri maailmameistriv\xc3\xb5istlused (1985 Embassy World Snooker Championship) olid maailmameistriv\xc3\xb5istlused snuukeris, mis toimusid Inglismaal Sheffieldis 12. aprillist 28. aprillini 1985._NEWLINE_V\xc3\xb5istluspaigaks oli Crucible Theatre, kus maailmameistriv\xc3\xb5istlusi peetakse alates 1977. aastast._NEWLINE_Maailmameistritiitlit kaitses Steve Davis, kes oli samas paigas v\xc3\xb5itnud juba kolm korda._NEWLINE_Maailmameistriks tuli Dennis Taylor, kes alistas finaalm\xc3\xa4ngus (musta palli finaalis) Davise 18:17. Taylor ei olnud \xc3\xbcheski varasemas m\xc3\xa4ngu faasis Davise ees juhtinud. Kohtumist on peetud k\xc3\xb5ige p\xc3\xb5nevamaks snuukerimat\xc5\xa1iks l\xc3\xa4bi aegade. M\xc3\xa4ngu l\xc3\xb5pus oli telerite ees 18,5 miljonit pealtvaatajat, mis on t\xc3\xa4nini BBC2 rekord ja k\xc3\xb5ikide Suurbritannia p\xc3\xa4rast kesk\xc3\xb6\xc3\xb6d eetrisse l\xc3\xa4inud saadete rekord.'